En 21-årig mand blev her til eftermiddag dømt for uagtsomt manddrab, efter en 18-årig kvinde mistede livet i en trafikulykke på E 45 ved Støvring den 8. februar i år.

Den 21-årige blev desuden frakendt retten til at køre bil i seks år. Ulykken skete på E45 ved Støvring. Den unge kvinde var blandt fem passagerer, da bilen kørte galt. De øvrige fire ønskede i første omgang ikke at afgive forklaring til politiet, men efterfølgende fik politiet oplysninger, der fik dem til at mene, at den 21-årige mand var fører af bilen. Manden havde intet kørekort og var kendt af politiet for tidligere at have overtrådt færdselsloven.